Exqrch/javanese-Komodo-pixelgpt huggingface dataset:
Djuanda Suraatmadja ing antawisipun inggih punika Piagam Penghargaan saking mantri Pengawasan Lingkungan Urip ing taun 1983 saking tumindakipun ingkang aktip kanggé paring sosialisasi bab prakawis lingkung urip dhatneg para konsultan in tanah air, mliginipun saking bab pangaribawanipun pembangunan babagan sipil dhateng langsungipun lingkungan urip
Piyambakipun ugi pikantuk penghargaan teladan saking Mantri Urusan Pekerjaan Umum ing taun 1992 saking peranipun dados kepala program pascasarjana sistem lan teknik jalan raya, program studi kolaborasi ITB lan PT Bina Marga
Déning Présidhèn Soeharto, piyambakipun dipunparigi tandha kaurmatan Satyalancana Karya Satya XXX ing taun 1996.
Anugerah Kalyanakretaya ing dinten Kebangkitan Teknologi Nasional V ingkang dipundamel déning présidhèn Abdurrahman Wahid ing Bandung taun 2000
Ing tanggal 10 Oktober 2006, Prof
Djuanda Suraatmadja sesarengan kaliyan 13 guru besar ITB sansipun (sesarengan kaliyan 269 guru besar saking perguruan tinggi sanèsipun) pinaringan anugerah "Anugeraha Sewaka Winayaroha"
Kajawi pikantuk medali, sdya ingkang nampi penghargaan pikantuk piagam lan insentif saben tiyang cacahipun Rp 50 yuta.
Wong Yamato Suku Yamato (大和民族, "Yamato-minzoku" utawi 天孫民族 "Tenson-minzoku") inggih punika bebrayan (kelompok ètnis) asli ingkang dominan mapan wonten ing nagara Jepang
Suku Yamato punika istilah ingkang wiwit dipun-ginakaken saking pungkasan abad kaping 19
Kanthi ancas kanggé mbédakaken antawisipun penduduk ing dharatan Jepang saking kelompok-kelompok ètnis minoritas sanèsipun ingkang sampun mapan wonten ing wewengkon periferal Jepang
Kelompok-kelompok ètnis mau kados ta suku-suku Ainu, suku Ryukyu, suku Nivkh, suku Ulta, sarta ugi tiyang saking Koréa, tiyang Taiwan, lan tiyang aborigin Taiwan ingkang sampun mlebet dados warga Kamaharajan Jepang ing wiwitan abad kaping 20
Nama "Yamato" punika asalipun saking Tahta Yamato ingkang sampun wonten ing Jepang nalika abad kaping 4
Sejatosipun Yamato punika nama tlatah asal wonten pundi tiyang-tiyang Yamato ingkang kapisan mapan lan netep wonten ing Prefektur Nara
Wonten ing abad kaping 6, suku Yamato minangka salah satunggal saking kathah suku saking manéka asal usul ingkang naté "mengkolonisasi" Jepang wonten ing jaman prasajarah wiwit damel nagara kanthi model kathah nagara ing Cina ingkang saking dinasti Sui lan dinasti Tang inggih punika pusat "prabawa" pulitik wonten ing Asia ing kala punika
Nalika "prabawa" Yamato mau sansaya wiyar, basanipun mau lajeng nggantos Basa Jepang kuna lan dados basa umum ingkang dipun-ginakaken kanthi wiyar
Déné Basa Ryukyu saking Kepuloan Ryukyu punika sampun kapisah saking Basa Jepang Kuno ing antawisipun abad kaping 3 lan abad kaping 5
Wonten sapérangan "kontroversi" babagan menapa badhé mlebetaken suku Ryukyu minangka péranganing Yamato
Lajeng nglampahi indetifikasi suku Ryukyu minangka satunggaling kelompok ètnis ingkang "independen" utawi Suku Ryukyu minangka sub-grup ingkang sareng kaliyan Yamato punika kalebet ètnisitas Jepang amargi kathah ingkang sami ingkang celak ing babagan "genetika" lan basa (linguistik)
Shinobu Origuchi (折口信夫, Origuchi Shinobu) gadhah pamanggih bilih suku Ryukyu punika "proto-Jepang" (原日本人, gen nippon jin), déné Yanagita Kunio damel prakiraan bilih Suku Ryukyu punika sub-grup ingkang mapan lan netep wonten ing Kepuloan Ryukyu
Lajeng babagan "gelombang migrasi" ingkang utama éwah dhateng lèr kanggé mapan lan netep wonten ing kepuloan Jepang lajeng dados suku Yamato
Konsep «keturunan murni» minangka satunggaling kriteria kanggé "keunikan" "Yamato minzoku" wiwit dipunrembag kirang langkung ing taun 1880 wonten ing Jepang
Inggih punika kirang langkung nalika sapérangan ilmuwan Jepang wiwit ngawontenaken panalitèen lan"penyelidikan" eugenika ing Jepang ("yuuseigaku").
Sidhat jepang Sidhat jepang ("Anguilla japonica") inggih punika jinising sidhat saking familia Anguillidae ingkang kapanggihaken wonten ing Jepang, Koréa, Vietnam, Laut Cina Wétan lan Filipina lèr
Kados sidhat sanèsipun, sidhat Jepang punika ulam katadromus ingkang nelasaken sapérangan gesangipun wonten ing toya ingkang tawar lan toya sagara
Ekologi sidhat spésies punika taksih dèrèng dipunmangertosi kanthi cetha
Dumugi ing taun 2006, papan kanggé ngendog sidhat jinis punika babar blas boten dipunmangertosi
Ukuran dawanipun ulam ingkang ageng punika antawisipun 1 m dumugi 1,3 m
Wujudipun awak gilig ndawa lan langsing
Déné warninipun awak punika klawu wonten ing pérangan "punggung", nanging wonten ing pérangan weteng mawi warni putih
Sirahipun ulam punika pucukipun bunder kanthi mata bunder lan lambé ingkang ageng
Sidhat punika boten gadhah sirip weteng nanging gadhah sirip "punggung" lan sirip anal ingkang sinambungan kaliyan sirip buntut
Kulitipun lunyu amargi gadhah selapu lendir, nanging ugi gadhah sisih wonten ing sangandhaping kulit
Sisikipun alit sanget lan namung dipuntingali mawi mikroskop
Sidhat Jepang punika gadhah sisik paling alit ing donya
Werninipun awak sidhat ingkang alasan wonten ing pérangan "punggung" klawu campur kaliyan warni biru radi ijo lan sapérangan gadhah warni kuning wonten ing pérangan weteng
Ulam wadon nalika masa ngendog nedahaken warni pembiakan, pérangan "punggung" éwah dados warni ireng, pérangan weteng dados putih pérak , déné sirip dhadha tambah ageng
Populasi sidhat jepang lan belut toya tawar sanèsipun wonten ing donya punika mandhap sanget
Mandhaping populasi punika miturut prakiraan amargi éwah-éwahaning kawontenan toya ingkang ngganggu wangsulipun larva sidhat ingkang dipunwastani leptocephali dhateng lèpèn-lèpèn
Tim panaliti Universitas Tokyo nalika taun 2006 saged kasil manggihaken papan ngendog sidhat Jepang
Adhedhasar spésimèn pra-leptocephali ingkang nembé netes, umur 2 dumgi 5 dinten lan ka"identifikasi" kanthi genetik, papan ngendoh sidhat Jepang punika wonten in gunung ing dhasaring sagara Suruga sisih kilèn Kepuloan Mariana (14–17° N, 142–143° E)
Wonten ing papan ingkang sami, sidhat Jepang kasil dipuncekel nalika taun 2008 déning ilmuwan saking Dinas Riset Perikanan Jepang
Sidhat ingkang sampun ageng migrasi èwunan kilomèter saking lèpèn-lèpèn ing Asia Wéetan dhateng papan ngendog kanthi kawontenan ingkang luwé
Leptocephali netes ing sagara lajung kabeta déning Arus Kuroshio mangaler dhateng habitat toya tawar ing Asia Wétan papan kanggé mangsa plankton
Nalika sampun ageng lajeng mlebet ing lèpèn-lèpèn lan lelampahan dhateng hulu sarta dados ageng malih ing mriku
Sidhat Jepang dipunmangertosi asring medal saking toya nalika wanci dalu lan melata ing dharat
Pakan kanggé sidhat Jepang inggih punika urang, gegremet, lan ulam ingkang alit
Wonten ing Basa Jepang, sidhat Jepang punika dipunwastani "unagi" lan dipundhahar bibar dipunpanggang kanthi cara kabayaki
Unagi kabayaki dipunsajèkaken minangka unadon lan ugi minangka "neta" kanggé sushi.
Ukiyo-e Ukiyo-e (浮世絵, Ukiyo-e) inggih punika sebatan teknik cukil kayu ingkang wonten ing Jepang nalika jaman Edo ingkang dipun-ginakaken kanggé damel dobel lukisan sesawangan, kawontenan alam lan pagesangan padintenan ing masarakat
Wonten ing basa Jepang, "ukiyo" ateges "jaman sapunika" déné "e" ateges gambar utawi lukisan
Istilah ukiyo-e sapunika namung dipun-ginakaken kanggé lukisan manéka warni (nishiki-e) ingkang dipunasilaken teknik cukil kayu ("woodprinting"), nanging sajatosipun ing jaman rumiyin istilah ukiyo-e ugi dipun-ginakaken kanggé lukisan asli ingkang dipungambar mawi kuas
Wiwitanipun, ukiyo-e punika lukisan babagan "ukiyo" (kawontenan jaman) kados gesang ing padintenan, gaya busana lan sanèsipun
Pelukis ukiyo-e kapérang dados kalih aliran utama, inggih punika aliran Kanō lan aliran Tosa
Aliran Kanō sajatosipun sampun kawiwitan saking jaman Muromachi, déné aliran Tosa punika saking jaman Heian
Pelukis ingkang dipunsingkiri saking aliran Kanō lajeng kathah tiyang ingkang ndhèrèk gabung kaliyan aliran Tosa
Periode wiiwtan ukiyo-e kalampahan saking "Kebakaran besar jaman Meireki" dumugi jaman Hōreki
Wujud wiwitan ukiyo-e punika lukisan asli ingkang dipungambar mawi kuas sarta lukisan asil "reproduksi" teknik cukil kayu mawi tinta satunggal warna (ireng)
Ing tengahan dumugi pungkasan abad kaping 17, seniman ingkang nggambar lukisan asli kanggé tèknik cukil kayu dipunwastani Hanshita-eshi (版下絵師, pelukis skétsa)
Hishikawa Moronobu punika salah satunggaling pelukis skétsa ingkang kondhang ing jaman mau lan damel buku mawi gambar sarta ilustrasi kanggé buku Ukiyo-zōshi
Salah satunggaling karya Hishikawa Moronobu ingkang kawéntar sanget punika ingkang irah-irahan Mikaeri Bijin-zu (見返り美人図, Mikaeri Bijin-zu Wanita ayu nolèh dhateng wingking)
Istilah "ukiyo-e" kapisan dipunsebat ing buku Kōshoku Ichidai Otoko (terbitan taun 1682) ingkang dipunserat déning Ihara Saikaku
Wonten ing cariyos dipunandharaken babagan tepas tekuk mawi balung 12 lan mawi rerenggan ukiyo-e
Ukiyo-e ingkang rumiyin punika lukisan ireng-putih dados manéka warni awit saking kréasi pelukis ukiyo-e saking Osaka kanthi nama Torii Kiyonobu
Padatanipun warna ingkang dipun-ginakaken punika tinta abrit kanthi manéka swasana
Lukisan ingkang ngginakaken warna abrit-oranye kados warna yasan Torii punika dipunsebat Tan-e
Lukisan mawi tinta abrit tuwa dipunsebat Beni-e, déné Beni-e mawi tambahan 2 utawi 3 warna sanèsipun dipunsebat Benizuri-e
Periode tengahan kanthi tandha wiyosipun Nishiki-e sakiwa-tengené taun 2 jaman Meiwa dumugi taun 3 jaman Bunka
Nalika taun 1765, kalènder mawi gambar ingkang dipunsebat E-goyomi kondhang ing kalangan penyair haiku ing Edo, saéngga naté wonten pepanggihan kanggé ijolan kalènder mawi gambar
Pelukis ukiyo-e Suzuki Harunobu "mengantisipasi"minat masarakat kanthi damel ukiyo-e mawi tinta ingkang manéka warna
Seni ukiyo-e dumugi jaman keemasan awit saking teknik cetak warna ukiyoe kanthi "full-color"
Ing jaman Anei, ukiyo-e ingkang nggambaraken wanita kanthi reaslistik (Bijinga) karya Kitao Shigemasa dados kondhang sanget
Katsukawa Shunshō nggambar lukisan potret aktor kabuki kondhang (Yakusha-e) dumugi mirib sanget kaliyan aslinipun
Pelukis ukiyo-e kanthi nama Kitagawa Utamaro nglairaken kathah karya ingkang wujud Bijinga lan Ōkubi-e (lukisan potret setengah awak aktor lan wanita ayu) ingkang detil sanget lan mawi gambar ingkang "elegan"
nalika taun 2 jaman Kansei pamaréntah medalaken paugeran babagan bahan cithak ingkang matesi "peredaran" bahan-bahan cithak ing kalangan masarakat
Nalika taun 7 jaman Kansei, bibar sadaya raja kaya gadhahanipun dipunsita déning pamaréntah, penerbit ukiyo-e kanthi nama Tsutaya Jūzaburō gadhah upaya jumeneng malih.
Tsutaya Jūzaburō ngempalaken arta kanthi cara nyadé lukisan ukiyo-e karya Tōshūsai Sharaku
Lukisan karya Tōshūsai Sharaku dados kawentar sanget awit saking pose aktor kabuki ingkang tansah dipungambar linuwih sanajan lukisanipun kirang payu
Kempalan lukisan aktor kabuki karya Utagawa Toyokuni ingkang kawéntar minangka Yakusha Butai Sugata-e (役者舞台姿絵, Yakusha Butai Sugata-e lukisan potret aktor ing nginggilipun panggung) malah langkung payu
Murid-murid Utagawa Toyokuni lajeng damel aliran Utagawa ingkang dados aliran paling ageng wonten ing seni ukiyo-e .
Peeta Mellark Peeta Mellark inggih punika paraga protagonis ing novèl trilogi "The Hunger Games" karangan Suzanne Collins
Piyambakipun inggih punika peserta putra saking Distrik 12, sami kaliyan Primrose Everdeen (ingkang salajengipun dipun-gantos déning kakakipun, Katniss Everdeen) kanggé berpartisipasi ing salebeting "The Hunger Games" ke-74
Ing filem The Hunger Games ingkang dipunsutradarai déning Gary Ross, karakter Peeta dipunperanaken déning aktor Josh Hutcherson.
Satyalancana Kabudayan Satyalancana Kabudayan inggih punika salah satunggaling wujud tandha bebungah ingkang dipunwedalaken lan dipunparingaken dhateng warga nagara Republik Indonesia ingkang sampun gadhah jasa ing babagan kabudayan
Satyalancana Kabudayan inggih punika kalebet satyalancana sipil ingkang drajatipun sami kaliyan satyalancana sanèsipun
Tandha kaurmatan satyalancana kabudayan punika boten dipunpérang ing kelas - kelas, lan ugi mawi pita gantung
Tandha kaurmatan satyalencana kabudayan punika dipunparingaken dhateng satunggaling tiyang ingkang sampun gadhah jasa ingkang ageng dhateng papréntahan Republik Indonèsia kanthi dhedhasar Dudutan Présidhèn
Lan tandha kaurmatan satyalancana kabudayan punika saged dipunparingaken dhateng warga nagara Indonésia ingkang saged njangkepi persaratan ingkang sampun dipuntemtokaken utawi saged warga nagara asing ingkang gadhah jasa ageng dhateng nagara Republik Indonesia
Tandha kaurmatan satyalancana kabudayan saged dipunparingaken dhateng tiyang ingkang sampun séda (anumerta)
Dhasaring kukum wontenipun tandha kaurmatan satyalancana kabudayan inggih adhedahsar PP Nomer 38 Taun 1959 ngengingi tandha Kaurmatan Satyalancana kabudayan
Lan ancasipun inggih punika kanggé paring pangaji-aji dhateng WNI ingkang sampun gadhah jasa ingkang ageng wontn ing babagan kabudayan ing padatanipun utawi wonten ing lapangan kabudayn tartamtu ing khususipun
Sarat ingkang umum kanggé netepaken layak punapa boten satunggaling tiyang pikannuk pangaji-aji punika ing antawisipun inggih punika kados makaten: Sarat khususipun inggih punika sampun gadhah jasa ingkang ageng wontn ing babagan kabudayan ing padatanipun utawi wonten ing lapangan kabudayn tartamtu ing khususipun
Yaya Touré Gnégnéri Yaya Touré (#ALIH) dhèwèké iku juru main bal-balan Pasisir Gading kang dadi juru main tengah kanggo klub Liga Utama Inggris, Manchester City dan tim nasional bal-balan Pasisir Gading
Touré kondhang amarga bisa madukakaé banteré lumayu, kamampuan "passing", kuwaté awak lan teknik kang diduwèni
Dhèwèké uga kagolong juru main serbaguna
Dhèwèké tau duwé kepenginan dadi striker nalika jamané enom, lan tau dadi juru main bèg tengah, uga nalika dolanan kanggo FC Barcelona ning Final Liga Champions UEFA 2009
Dhèwèké tau dolanan dadi glandhang "box-to-box" lan sok pindah saka posisi defensif lan ofensif sasuwené tanding
Touré miwiti kariré dolanan ning klub ASEC Mimosas, Pasisir Gading, kang wis gawé dhèwèké kondhang awit umur 18 taun
Dolanané kang apik ning ASEC Mimosas gawé seneng klub-klub Éropah
Sawisé saka ASEC Mimosas, Touré dolanan kanggo SK Beveren ning Bèlgi, Metalurh Donetsk ning Ukraina, Olympiakos ning Yunani, lan AS Monaco ning Perancis.
Falconry Falconry (/falkənrɪ/) utawi hawking (saking Basa Inggris tegesipun "buru ngginakaken garudha") punika jinising ulah raga ingkang ngginakaken"falcon" (jinis garudha utawi alap-alap) utawi ugi "hawk" (rajawali) wonten ing kagiyatan "mbeburu"
Tiyang ingkang mahyakaken falconry dipunsebat "falconer"
Ulah raga punika merlokaken kesabaran lan keprigelan anggènipun nglatih peksi
Peksi kedah saged dipundamel kuthuk (jinak) lan dipunwulang supados nglampahi manéka kagiyatan kagos mabur lajeng balik malih ing tanganipun majikan
Wonten ing taun 2010, salah satunggaling ulah raga tuwa dhéwé ing donya punika kadaphtaraken dhateng Pratélan Representatif Budaya Takbenda Warisan Manungsa UNESCO déning kathah nagara, antawisipun Républik Koréa, Uni Emirat Arab, Bèlgi, Républik Ceko, Perancis, Mongolia, Maroko, Qatar, Arab Saudi, Spanyol lan Suriah
Falconry punika salah satunggaling ulah raga tuwa dhéwé ing donya ingkang sampun dipunwahyakaken kapisan wonten ing Timur Tengah saking abad kaping 8 SM
Salajengipun tradisi punika mekar wonten ing Éropah mliginipun wonten ing kelompok bangsawan ing abad tengahan
Kala punika saben "kelas sosial" dipunparingi jinis peksi pemangsa tartamtu kanggé dipuniculaken minangka simbol "kedudukan"
Raja ngeburaken "gyrfalcon" déné budak ngeburaken "goshawk"
Wonten ing Asia, falconry mekar wonten ing Timur Tengah, Asia Tengah, Mongolia, Koréa, Cina lan Jepang
Falconry ing Koréa kawiwitan saking jaman Tiga Karajan (57 SM-668) lan salajengipun dipuntepangaken dhateng Cina lan Jepang
Wonten ing Jepang adicara punika dipunsebat "Takagari"
Saking abad kaping 17 ulah raga "falconry" mandhap kondhangipun bibar kapanggih "senapan" lan kathah lahan ingkang dipunbikak kanggé tetanèn
Sapunika falconry namung sakedhik dipunwahyakaken déning manungsa, namung winates ing kelompok-kelompok lan asosiasi hawking kemawon
Ing Koréa Kidul namung kalih tiyang ingkang ahli falconry tradhisional ("maesanyang")
Peksi ingkang dipun-ginakaken ing acara falconry punika manéka jinsi peksi pemangsa antawisipun Falcon Peregrine, "goshawk", lan "sparrow hawk"
Peksi punika dipuncekel lajeng dipunpiara saking alit
Sanajan saben jinis peksi pemangsa saged dipunlatih kanggé mabur kanthi bébas lan balik ing tanganipun majikan, nanging namung wonten sakedhik spésies kemawon ingkang kanthi tradisinonal dipun-ginakaken wonten ing falconry
Pelatihan punika kalebet pangginaan piranti falconry kados "kerudung" ("rufter") lan "iket sikil" ("jesses") kanggé njagi supados peksi tetep wonten ing kendali
Piranti mirunggan ingkang dipunprelukaken ing falconry kados ta:
ex Mill.), inggih punika taneman mawi kembang saking jinis Hibiscus, dipunsebat ugi Kembang Sharon
Taneman punika kathah tuwuh ing Asia lan asalipun saking famili Malvaceae
Wujudipun kembang kados vas lan pang-pangipun saged dumugi 2–4 m inggilipun
Taneman punika nglampahi kembang biak ing wewengkon kanthi mangsa panas ingkang anget
Sekaripun gadhah warni putih, jambon, abrit, lan ungu
Kembang nasional Koréa Kidul
Wonten ing Basa Koréa, Hibiscus syriacus dipunwastani "mugunghwa" (무궁화; 無窮花), kalebet kembang nasional Republik Koréa
Kembangipun boten gadhah praupan ingkang ramé lan wanginipun kuwat saéngga katingal biyasa kemawon
Sanajan makaten, kembang punika dipunwastani minangka gambaran karakter nasional rakyat Koréa
Kanggé tiyang Koréa, mugunghwa dados simbol keprigelan, kelembutan, lan keteguhan
Sanajan sampun dipunremeni dangu, mugunghwa naté boten dipun-gantos amargi panguwaos Koréa langkung milih kembang pir ("i-hwa") minangka simbol
Mugunghwa dipunpilih minangka kembang nasional déning rakyat Koréa nalika masa Penjajahan Jepang (1910-1945) lan dipuntandur kanthi wiyar minangka simbol "perlawanan" kanggé nywantunaken kamardikan
Kembang mugunghwa mekar kanthi dangu 100 dinten, saking Juli dumugi Oktober langkung dangu tinimbang kembang sanèsipun
Kembang taneman sanès punika layu manawi sampun sadinten, nanging mugunghwa katingal tetep seger pinten-pinten dinten
Sipat punika ingkang dados inspirasi kanggé rakyat Koréa nalika nglampahi kasengsaran awit saking penjajahan
Mugunghwa sampun dipuntepangi déning bangsa Koréa saking jaman kuna
Wonten ing cathetan sajarah babagan karajan Gojoseon (2333 SM-108 SM), "Handan-gogi", kembang punika dipunparingi nama "hwanhwa", "mokkeun" utawi "geunhwa"
Setunggaling dhokumèn diplomatik Silla (57 SM-935) ingkang dipunkintun kanggé Dinasti Tang mawi isi rèferènsi ingkang sinerat bilih Silla punika negri ingkang kebak wewangian "geunhwa"
Kajawi punika koleksi géografis Cina, "Shanhaijing" ("Gunung lan Lautan Klasik") lan "Gujinzhu" ("Ensiklopedia") ingkang dipunsusun nalika jaman Dinasti Qin (221 SM-206 SM) nyerataken rèferènsi babagan Koréa minangka negri ingkang wonten mugunghwa lan tuwuh kanthi subur
Istilah mugunghwa dipun-ginakaken saking jaman Goryeo (918-1392) wonten ing "Dongguk isanggukjip" ("Koleksi Karya Mantri Yi") ingkang dipunserat déning Yi Gyu-bo (1168-1241)
Nalika masa Goryeo lan Joseon, raja paring bebungah sarjana ingkang lulus (gwageo) kaliyan mugunghwa kertas
Tembang Aegukga ingkang dipun"komposisi"aken nalika taun 1907, salah satunggaling cakepanipun "mugunghwa samcheolli hwaryeo gangsan" utawi "pesona 3000-li sadaya negri ingkang dipunkebaki mugunghwa"
Para pamimpin Koréa asring ndhèrèekaken "keteguhan" kembang mugunghwa wonten ing sesorah kanggé nuwuhaken kesadaran nasional.
Torii Torii (鳥居, Torii) inggih punika yasan ing kuil Shinto ingkang dados watesing antawisipun papan kanggé mapan manungsa kaliyan kawasan suci papanipun "Kami"
Kajawi punika, yasan mau gadhah fungsi minangka lawang gerbang kuil
Wujudipun tori punika wujud kalih palang ingkang sejajar lan dipunsangga kalih cagak vertikal
Wangunan punika kathahipun dipuncat mawi warni abrit (oranye) lan kadang kala ugi boten dipuncat (warna asli bahan yasan)
Sanajan padatanipun kapanggih wonten ing margi kanggé mlebet ing kuil Shinto, torii ugi saged kapanggih ing mausoleum kamaharajan lan sapérangan kuil Buda ing Jepang
Simbol torii wonten ing peta terbitan Jepang minangka tandha papanipun kuil Shinto
Asal usul torii punika gegayutan kaliyan legènda Jepang kuna
Amataresu ingkang dukha (marah) marang rayi kakungipun ingkang remen nganggu
Amataresu ndelik wonten ing gua saking watu karang ingkang dipunsebat Ama no iwato
Mergi kanggé mlebet ing gua mau dipuntutup kaliyan watu karang saéngga kadadosan gerhana srengéngé
Tiyang-tiyang sami ajrih bilih srengéngé boten medalaken cahyanipun malih
Awit saking wewarah saking satunggaling tiyang, sadaya "naganaki tokoyo no tori" (pitik lanang) dipunkempalaken lan dipundamel kluruk
Amataresu lajeng péngén mangertos kénging menapa pitik sami kluruk lajeng watu karang ingkang nutupi dalan mau dipunbikak sakedhik
Pesumo mawi awak ingkang ageng ndorong watu mau saéngga gua kabikak
Srengéngé medal malih lan donya slamet
Wit kanggé mencokipun pitik ingkang dipunsukakaken ing ngajengipun altar jaréné minangka yasan torii ingkang kapisan
Wangunan ingkang mirib kaliyan torii ugi kepanggihaken wonten ing pamukiman bangsa Tai
Wangunan Torana ing India utawi Paifang asal saking Cina ugi mirib kaliyan torii
Padatanipun yasan torii kapérang saking 2 cagak vertikal ingkang nyangga 2 palang sejajar ing pérangan nginggil yasan
Palang pérangan nginggil saged wonten 2 palang susun ingkang dipunsebat palang "kasagi" lan palang "shimagi"
Déné palang bagéeyan ngandhap punika dipunsebat "nuki." Manawi dipunpasangi papan nama kuil ("gakuzuka"), lajeng papan nama mau dipunpasang ing antawisipun palang "shimaki" lan palang "nuki"
Katingal saking wujudipun, torii dipunpérang dados kalih wujud inggih punika "shinmei" lan "myōjin"
Wujud kalih punika dados wujud dhasar saking manéka jinis torii
Sapérangan ageng torii kalebet sumbangan saking pendhèrèk kuil mau saéngga wujud torii ugi gumatung déning kekajengan tiyang ingkang paring sumbangan
Wujud torii "kasuga" saged kémawon dipundamel ing Kuil Kashima lan boten wonten gegayutanipun kaliyan Kami ingkang dipunpuja
Torii ugi dipun-ginakaken kanggé nedahaken gegayutanipun antawisipun kuil Shinto ingkang sejinis, tuladhanipun torii wujud "Yasukuni" wonten ing Kuil Yasukuni lan manéka Kuil Gokoku ingkang wonten ing kathah papan ing Jepang, déné torii ingkang wujud "sannō" wonten ing Kuil Hie, Kuil Sannō, lan Kuil Hiyoshi
Torii awujud "shinmei" ("shinmei torii") punika wujuding torii ingkang paling biyasa amargi namung lurus kemawon.
Kalih palang ing pérangan nginggil kapérang dados palang inggil ingkang dipunsebat "kasagi" lan palang ngandhap ingkang dipunsebat "nuki." Palang inggil boten gadhah palang "shimagi"
Jinising torii wujud "shinmei": "shinmei torii", "kashima torii", "ise torii" Wujud myōjin
Torii awujud "myōjin" ("myōjin torii") punika wujudipun torii mawi ornamen lan garis lengkung
Kalih palang ing pérangan inggil saking palang "kasagi" lan palang "shimaki" palang pérangan ngandhap ingkang dipunsebat "nuki." Kalih cagak penyangga punika tegak lurus kaliyan lemah (radi miring)
Jinising torii awujud myōjin: "myōjin torii", "kasuga torii", "hachiman torii", "inari torii", "sannō torii", "ryōbu torii", "miwa torii", lan "mitsuhashira torii"
Torii kanthi dhuwur 8 m saking jaman Muromachi ing Kimpusen-ji
Mapan wonten ing tengahing sagara ing ngajengipun yasan kuil utami, gadhah 4 cagak kanggé nyangga tambahan saking kayu camphor
Torii ingkang sapunika kapungkasan dipunyasa ing taun 1875, lan kalebet yasan génerasi kaping 8 saking yasan génerasi kapisan ing jaman Heian.
Abdul Hadi WM Prof
Abdul Hadi Widji Muthari utawa Abdul Hadi WM (ingkang miyos wonten ing Sumenep, Madura, Jawa Wétan, ing tanggal 24 Juni 1946; mangkat 19 Januari 2024) inggih punika salah satunggaling sastrawan, pujangga, budayawan lan ahli filsafat Indonésia
Piyambakipun inggih misuwur kanthi asiling karya-karyanipun ingkang gadhah nuansa sufistik, panalitèn-panalitènipun ing babagan sastra Melayu Nusantara lan pamanggihipun ngèngingi Islam lan pluralisme
Abdul Hadi WM miyos saking garis keturunan sodagar saking Tionghoa ingkang ijrah lan dumunung netep ing Sumenep
Bapakipun gadhah padamelan dados sodagar lan guru basa Jerman ingkang asma K
Abu Muthar lan rabi kaliyan putri kraton Sala ingkang nama RA Martiya